Tahasang kinontra ng audience ang suhestyon ni President Rodrigo Duterte na armasan ang mga sibilyan upang ipansabak sa kanyang kampanya kontra illegal na droga.

“Ang utos ko, lahat na lang ng mga civilian, bigyan nila ng armas. Kayo na ang makipag-away sa mga durugista because I need the soldiers in another front,” ani Duterte.

Binigyang halimbawa ni Duterte ang karapatang pagdadala ng armas ng mga Amerikano. Tinanong niya ang mga taong nakikinig sa kanya kung payag sila na gawin din dito sa Pilipinas.

“Each citizen is now given the right to bear arms just like in America and shoot the drug people. Would that it be all right with you?” tanong ni Duterte.

Sumagot ng “no” ang mga audience sa talumpati ng Pangulo.

Tinanong pa ni Duterte kung siguradong ayaw nila ang kanyang suhestiyon at hindi pa rin pumayag ang audience sa kanya.